OzLabs/hebrew-wiki-articles huggingface dataset:
רצח בחווה הלבנה

רצח בחווה הלבנה (באנגלית: White House Farm) היא סדרת טלוויזיה בריטית מסוגת דרמת פשע, המבוססת על אירועים אמיתיים שהתרחשו באוגוסט 1985.

חברת New Pictures הפיקה את הסדרה עבור ITV, וחברת All3Media הפיצה אותה ברחבי העולם. ב-8 בינואר 2020 שודרה הסדרה לראשונה בערוץ ITV.

==תקציר עלילה==
הסדרה מבוססת על אירועים שקרו ב-6 באוגוסט 1985. חמישה מבני משפחת באמבר-קאפל נורו למוות בחוות הבית הלבן שבאסקס. המשטרה פתחה בחקירה בראשות פקד בילוש טאף ג'ונס (סטיבן גראהם) וסמל בילוש סטן ג'ונס (מארק אדי).

כשבנם של בני הזוג באמבר, ג'רמי, נחקר הוא טען שאחותו, שילה, שסבלה מסכיזופרניה, השתגעה לפתע, ירתה והרגה את הוריה ואת ילדיה התאומים בני השש. ככל שחקירת הרצח מתפתחת מתגלה טוויסט איום והרסני.

==צוות השחקנים==
* סטיבן גראהם – פקד בילוש טאף ג'ונס
* פרדי פוקס – ג'רמי באמבר
* קרסידה בונאס – שילה קאפל
* מארק אדי – סמל בילוש סטן ג'ונס
* ג'מה וילן – אן איטון
* מארק סטנלי – קולין קאפל
* אלכסה דייוויס – ג'ולי מאגפורד
* אלפי אלן – ברט קולינס
* מילי בריידי – סאלי ג'ונס
* אמנדה ברטון – ג'ון באמבר
* ניקולס פארל – נוויל באמבר
* סקוט ריד – בלש מיק קלארק
* גרייס קאלדר – הת'ר איימוס
* אוליבר דימסדייל – פיטר איטון
* ריצ'רד גולדינג – דייוויד בוטפלור

==פרקים==

==הפקה==
עם תחילת הצילומים באוגוסט 2018 דווח על הפקתה של הסדרה. פורסם שסטיבן גראהם, פרדי פוקס, קרסידה בונאס ואלכסה דייוויס יופיעו בתפקידים ראשיים. פרטים נוספים פורסמו באוקטובר 2019, ושידור הסדרה תוכנן לתחילת 2020. שידור הבכורה של הסדרה נערך ב-8 בינואר 2020. בפברואר 2020 יצאה הסדרה על גבי DVD.

חברת All3Media הייתה אחראית להפצה הבינלאומית של הסדרה. בנובמבר 2019 נחתם חוזה עם HBO Max לשידור הסדרה בארצות הברית. בישראל שודרה הסדרה ב-yes הטלוויזיה בלוויין.

אירועי הרצח התרחשו בכפר בשם טולשאנט ד'ארסי. אף סצנה מהסדרה לא צולמה שם, אלא המפיקים בחרו באתרים אחרים כדי לדמות את הסביבה. הסצנות שמתארות את משפטו של ג'רמי באמבר צולמו באותו בית משפט שבו נערך המשפט האמיתי.

==קישורים חיצוניים==

* 
* 
* 

==הערות שוליים==

קטגוריה:תוכניות טלוויזיה באנגלית
קטגוריה:סדרות טלוויזיה בריטיות שעלו לשידור בשנות ה-2020
ז'ואאו ז'אקיטה

ז'ואאו לאמין ז'אקיטה (באנגלית: João Lamine Jaquité; נולד ב-22 בפברואר 1996) הוא כדורגלן מגינאה ביסאו, המשחק בעמדת הקשר בהפועל נוף הגליל ובנבחרת גינאה ביסאו.

==קריירה==
ז'אקיטה נולד בגינאה ביסאו, והחל לשחק כדורגל כנער במחלקת הנוער של הקבוצה החובבנית הפורטוגלית פּוֹוֹנְשׁ. ב-8 ביולי 2015 עלה לקבוצת הבוגרים של טונדלה, שעלתה לראשונה בהיסטוריה לליגת העל הפורטוגלית.<ref></ref>

הופעת הבכורה שלו בקבוצה הייתה ב-20 בדצמבר 2015, כשפתח בהרכב בהפסד 1–3 לוויטוריה סטובל.<ref></ref><ref></ref>

בעונת 2017/2018 הושאל לעונה אחת ללוסטיאנו מהליגה הפורטוגלית השלישית.<ref></ref>

===קריירת נבחרות===
ז'אקיטה ערך את הופעת הבכורה שלו בנבחרת גינאה ביסאו ב-23 במרץ 2019, בתיקו 2–2 עם במסגרת מוקדמות גביע אפריקה לאומות 2019. ז'אקיטה זומן גם לסגל במשחקי הגביע עצמם, בהם הודחה הקבוצה בשלב הבתים.<ref></ref><ref></ref>

==קישורים חיצוניים==

==הערות שוליים==

קטגוריה:כדורגלנים מגינאה ביסאו
קטגוריה:גינאה ביסאו: קשרי כדורגל
קטגוריה:ביסאו: כדורגלנים
קטגוריה:כדורגלני טונדלה
קטגוריה:כדורגלני וילפרנקואנסה
קטגוריה:כדורגלני הפועל נוף הגליל
קטגוריה:כדורגלנים זרים בישראל
קטגוריה:כדורגלני נבחרת גינאה ביסאו
קטגוריה:ספורטאים מגינאה ביסאו בפורטוגל
קטגוריה:ספורטאים מגינאה ביסאו בישראל
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:אישים מגינאה ביסאו שנולדו ב-1996
מרדכי וייס (קצין)

מרדכי (מורדי) וייס (נולד בשנת 1982) הוא קצין בצה"ל בדרגת אלוף-משנה, המשמש קצין אג"ם של פיקוד הצפון. קודם לכן שימש מפקד חטיבת אפרים, מפקד גדוד גפן ומפקד גדוד 101.

== ביוגרפיה ==
וייס למד במכינה קדם-צבאית בני דוד בעלי במחזור י"ג. התגייס לצה"ל בשנת 2002, התנדב לצנחנים והתקבל לסיירת צנחנים. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לחטיבה ומונה למפקד מחלקה, והשתתף בלחימה כנגד הטרור הפלסטיני באינתיפאדה השנייה ובמלחמת לבנון השנייה. לאחר מכן מונה למפקד פלוגת מסלול. בהמשך שימש כמפקד פלוגה מבצעית בגדוד 101. לאחר מכן עבר לסיירת מטכ"ל שם מונה למפקד פלגת ההכשרות ביחידה. בהמשך חזר לחטיבת הצנחנים ומונה למפקד מחזור בבא"ח צנחנים.

ב-12 ביולי 2018 הועלה לדרגת סא"ל ומונה למפקד גדוד 101, ושימש בתפקיד עד 28 ביולי 2020. לאחר מכן מונה למפקד גדוד גפן בין השנים 2020–2021. ב-10 באוגוסט 2021 הועלה לדרגת אל"ם ומונה למפקד חטיבת אפרים, תפקיד בו שירת עד 19 ביולי 2023. ב-25 ביולי 2023 מונה לקצין אג"ם של פיקוד הצפון.

== חיים אישיים ==
וייס מתגורר בעלי, נשוי ואב לשמונה. בעל תואר ראשון במדעי המדינה וצבא וביטחון מאוניברסיטת חיפה.

== קישורים חיצוניים ==

* 
* 

== הערות שוליים ==

קטגוריה:לוחמי סיירת מטכ"ל
קטגוריה:מפקדי גדודים בחטיבת הצנחנים
קטגוריה:מפקדי גדוד גפן
קטגוריה:מפקדי חטיבת אפרים
קטגוריה:קציני אג"ם של פיקוד הצפון
קטגוריה:אלופי-משנה בצה"ל
קטגוריה:בוגרי מכינה קדם-צבאית בני דוד
קטגוריה:בוגרי אוניברסיטת חיפה
קטגוריה:עלי: אישים
קטגוריה:ישראלים שנולדו ב-1982
קטגוריה:חיילי צה"ל במלחמת חרבות ברזל
ג'ים אלווינה

ג'ים אמיליין נגואט אלווינה (בצרפתית: Jim Émilien Ngowet Allevinah; נולד ב-27 בפברואר 1995) הוא כדורגלן גבוני המשחק בעמדות הקשר במועדון הכדורגל קלרמון פוט שבליגת העל הצרפתית בכדורגל ובנבחרת גבון. ג'ים נולד בצרפת אך מייצג את נבחרת גבון.

== קריירה בינלאומית ==
אלווינה ערך את הופעת הבכורה שלו בנבחרת גבון בכדורגל ב-23 במרץ 2019 במוקדמות גביע אפריקה לאומות 2021 נגד בורונדי.

==קישורים חיצוניים==

== הערות שוליים ==

קטגוריה:כדורגלנים צרפתים
קטגוריה:כדורגלנים גבונזים
קטגוריה:קשרי כדורגל צרפתים
קטגוריה:קשרי כדורגל גבונזים
קטגוריה:כדורגלני קלרמון פוט
קטגוריה:כדורגלני נבחרת גבון
קטגוריה:כדורגלני גביע אפריקה לאומות 2021
קטגוריה:צרפתים שנולדו ב-1995
אלי לנקרי

אלי לנקרי (נולד ב-26 ביולי 1953) הוא ראש עיריית אילת.

==ביוגרפיה==
לנקרי נולד בקזבלנקה שבמרוקו. עלה לארץ בשנת 1962 עם משפחתו לאילת. למד והתחנך באילת, בית ספר יסודי – "ימין הרצוג" ובבית ספר תיכון עירוני מקיף גולדווטר. בצבא שירת בגדוד 13 של גולני ולאחר מכן בחיל הקשר.

בין השנים 1997–2008 ניהל את חברת דיזנגוף (צים) אילת.

כיהן כסגן וממלא מקום ראש עיריית אילת מאיר יצחק הלוי משנת 2004. הוביל במהלך השנים את תחומי הכלכלה, התיירות, התעסוקה, החדשנות, עיר חכמה ועוד. בין השנים 2010–2013 שימש גם כיו"ר החברה הכלכלית לאילת.

לאחר פרישתו של יצחק הלוי כיהן כראש העיר בפועל. בבחירות המיוחדות לראשות עיריית אילת, שנערכו באוגוסט 2021, התמודד על ראשות העירייה. וניצח כשקיבל כ-44.7% מקולות הבוחרים, לעומת 41.2% שקיבל גבי קדוש.

בשנת 2024 התמודד בבחירות ונבחר לתקופת כהונה נוספת כשזכה ל-44.80% מהקולות, לעומת 35.98% כשקיבל גבי קדוש.

בנוסף לתפקידו כראש עיריית אילת משמש כיו"ר תאגיד התיירות העירוני, יו"ר דירקטוריון המנהלת המשותפת של עיריית אילת ומועצה אזורית חבל אילות, וכיו"ר הוועדה הציבורית לשמירה על הפטור ממע"מ.

הוא בעל תואר ראשון בכלכלה וניהול מאוניברסיטת בן-גוריון בנגב והאוניברסיטה הפתוחה, בוגר לימודי ספנות ונמלים, סוכני אניות והכשרת דירקטורים באוניברסיטת חיפה.

==חיים אישיים==
לנקרי נשוי לנעמי ואב לשלושה ילדים.

==קישורים חיצוניים==

*[https://www.news08.net/ראש-העיר-הטרי-של-אילת-אלי-לנקרי-מתכוון/ ראש העיר הטרי של אילת, אלי לנקרי: "מתכוון לפעול בנחישות מול הממשלה החדשה"], באתר חדשות 08 21 ביוני 2021

== הערות שוליים ==

קטגוריה:ראשי עיריית אילת
קטגוריה:חברי מועצת העיר אילת
קטגוריה:ישראלים ילידי מרוקו
קטגוריה:בוגרי תיכון מקיף גולדווטר (אילת)
קטגוריה:בוגרי האוניברסיטה הפתוחה
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1953
איילט דיארבקיר

איילט דיארבקיר (בטורקית עות'מאנית: ایالت دیاربكر)<ref name="someprov"></ref> היה איילט של האימפריה העות'מאנית. שטחו המדווח במאה ה-19 היה ,<ref></ref> מעט גדול יותר מהמחוז העבאסי המקורי במסופוטמיה העליונה. בשנת 1846 הוחלף האיילט באיילט כורדיסטן.<ref name=":022"></ref>

== היסטוריה ==
לאחר שרשיד מהמט פאשה מונה לוואלי ב-1834, הוא הוביל מערכות צבאיות נגד השבטים הכורדים המקומיים של Garzan, בדיר חאן ומילי וכן נגד היזידים בסינג'אר. בשנת 1835 הכניע גם את שבט מילי במרדין<ref name=":0222"></ref> ובשנת 1836 ניצח את השליט מאמירות סוראן.<ref name=":0222" /> לאחר מותו בשנת 1836, יורשו היה חאפיז מהמט פאשה שהמשיך להכניע את השבטים הכורדים והיזידים בסינג'אר.<ref name=":0222" /> בשנות ה-40 של המאה ה-19, הועבר סנג'ק ג'יזרה, אשר לפני כן היה חלק מאמירות בוהטאן באיילט, אל איילט מוסול, אשר הוביל את מרד הכורדים בראשות בדיר חאן בג.<ref></ref>

== חטיבות מנהליות ==
{|
|
: סנג'קים בין השנים 1515–1526<ref name="Diyar Bakr-i-4">Yılmaz Öztuna "Başlangıcından zamanımıza kadar Büyük Türkiye tarihi" cilt 13, sf. 279, Ötüken Yayınevi (1977).</ref>
# סנג'ק דיארבקיר
# סנג'ק מרדין
# סנג'ק סינג'אר
# סנג'ק בירצ'יק
# סנג'ק אורפה
# סנג'ק סברק
# סנג'ק צ'רמיק
# סנג'ק ארגני
# סנג'ק הארפוט
# סנג'ק ארבגיר
# סנג'ק קיג'י
# סנג'ק צ'מישק'ק
|
: סנג'קים בין השנים 1526–1560<ref name="Diyar Bakr-i-4" />
# סנג'ק דיארבקיר
# סנג'ק מרדין
# סנג'ק סינג'אר
# סנג'ק אורפה
# סנג'ק סברק
# סנג'ק צ'רמיק
# סנג'ק ארגני
# סנג'ק הארפוט
# סנג'ק ארבגיר
# סנג'ק קיג'י
# סנג'ק מצ'מישק'ק
# סנג'ק מוסול
# סנג'ק הית
# סנג'ק דיר
# סנג'ק ראבה
# סנג'ק אנה
|
: סנג'קים לאחר 1560<ref name="Diyar Bakr-i-4" />
# סנג'ק דיארבקיר
# סנג'ק סינג'אר
# סנג'ק אורפה
# סנג'ק סברק
# סנג'ק צ'רמיק
# סנג'ק ארגני
# סנג'ק הארפוט
# סנג'ק ארבגיר
# סנג'ק קיג'י
# סנג'ק צ'מישק'ק
# סנג'ק מוסול
# סנג'ק הית
# סנג'ק דיר
# סנג'ק ראבה
# סנג'ק אנה
|}

== הערות שוליים ==

קטגוריה:האימפריה העות'מאנית: איילטים
קטגוריה:טורקיה: היסטוריה
איילט מוסול

איילט מוסול (בטורקית עות'מאנית: ایالت موصل)<ref name="someprov"></ref> היה איילט של האימפריה העות'מאנית. שטחו המדווח במאה ה-19 היה .<ref></ref> האיילט היה מאוכלס ברובו בכורדים.<ref name="bbc"></ref><ref>Playfair, James (1813). </ref>

== היסטוריה ==
הסולטאן סלים הראשון ניצח את צבאו של שאה אסמאעיל בקרב צ'לדיראן, אך רק בשנת 1517 השיגו הצבאות העות'מאניים את השליטה במוסול, שנותרה עיר חיל המצב בגבול עד לכיבוש בגדאד בשנת 1534.<ref name="otm-enc"></ref> האיילט הוקם בשנת 1535.<ref name="Özoğlu2005"></ref> מוסול הפכה אז לאחת משלוש היחידות הטריטוריאליות הניהוליות העות'מאניות של עיראק.<ref name="Singh2002"></ref> בשנת 1840, סנג'ק ג'יזרה, אשר לפני כן היה חלק מאמירות בוהטאן באיילט דיארבקיר, הוכפף לאיילט מוסול, לאחר שהוביל מרד כושל של הכורדים נגד האימפריה העות'מאנית, בראשות בדיר חאן בג.<ref name=":0"></ref>

== חטיבות מנהליות ==
הסנג'קים של אייטל מוסול במאה ה-17:<ref name="narratives"></ref>
# סנג'ק באג'ואנלי
# סנג'ק תיכרית
# סנג'ק מאסקי מוסול (נינוה)
# סנג'ק הארו

התווסף בשנות ה-40 של המאה ה-19:
# סנג'ק ג'יזרה

== הערות שוליים ==

קטגוריה:האימפריה העות'מאנית: איילטים
קטגוריה:עיראק: היסטוריה
אפיקיוס (המאה ה-1 לפנה"ס)

אפיקיוס (בלטינית: Apicius) הוא שמו של חובב מותרות רומאי שחי בשנות ה-90 של המאה ה-1 לפנה"ס ונאמר עליו כי עלה על כל בני דורו בהוצאה כספית בזבזנית. לדברי פוסידוניוס, אפיקיוס היה אחראי לגירוש מרומא של רוטיליוס רופוס, שהיה מחברה של היסטוריה של רומא שנכתבה ביוונית והיה בולט בצניעות האירוח שלו.

כפי שטרטוליאנוס מעיר, אפיקיוס מוקדם זה העניק את שמו לסדרה של אניני טעם וטבחים מאוחרים יותר, במיוחד מרקוס גאביוס אפיקיוס שחי במאה ה-1 לספירה וכן אפיקיוס נוסף, שחי במאה ה-2. השם "אפיקיוס" לא הועבר כשם משפחה, אך ככל הנראה נעשה בו שימוש ככינוי, שמשמעותו: אוהב אוכל טוב ושתייה טובה. מאותה סיבה, השם "אפיקיוס" בסופו של דבר נחשב מתאים עבור ספר בישול, וככזה שימש הן לטקסט בישול מהתקופה הרומית המאוחרת הידוע כיום בשם "אפיקיוס" והן עבור הטקסט השונה למדי והקצר בהרבה Excerpta Apicii ("אפיקיוס מקוצר") המיוחס לווינידאריוס (המאה ה-5).

==הערות שוליים==

קטגוריה:שפים
קטגוריה:רומאים בתקופת הרפובליקה
קטגוריה:אישים שחיו במאה ה-1 לפנה"ס
When I'm Alone

When I'm Alone (בעברית: כאשר אני לבד) הוא סינגל שהוקלט על ידי הזמרת-יוצרת האמריקאית ליסי. השיר יצא לאור ב-18 ביוני 2010, על ידי חברת תקליטים קולומביה רקורדס, כסינגל השני מתוך האלבום<ref></ref>.

בדצמבר 2010, השיר נבחר כ"שיר השנה" באייטונס בבריטניה.

השיר הופיע בסוף הסרט טיפשים בלי הפסקה 2 אשר כלל את השחקנים ג'ים קארי וג'ף דניאלס<ref></ref>.

== מיקומי שיא ==

== הערות שוליים ==

קטגוריה:שירי 2010
קטגוריה:סינגלים מ-2010
קטגוריה:שירים באנגלית
קטגוריה:שירי פולק רוק
קטגוריה:סינגלים בהוצאת קולומביה רקורדס
אפיקיוס (המאה ה-2 לספירה)

על פי החיבור "החכמים במשתה" של אתנאיוס, אפיקיוס (בלטינית: Apicius) הוא שמו של טבח שמצא דרך לארוז צדפות טריות כדי לשלוח לקיסר טראיאנוס בזמן שהיה במסע מלחמה במסופוטמיה בסביבות שנת 115 לספירה. מידע זה מגיע באמצעות הקיצור של "החכמים במשתה", מאחר שהטקסט המלא של חלק זה ביצירתו של אתנאיוס לא שרד. אם מידע זה נכון, זהו מומחה המזון הרומי השלישי שידוע לנו אשר נקרא "אפיקיוס". המוקדם ביותר מביניהם היה חובב המותרות אפיקיוס שחי במאה ה-1 לפנה"ס.

ספר הבישול מהתקופה הרומית המאוחרת, "אפיקיוס", נותן בין היתר מתכון לשימור צדפות. זה אולי הפרט היחיד שבו יש לספר הבישול קשר עם מידע היסטורי על אחד מהאנשים הללו ששמם "אפיקיוס".

==הערות שוליים==

קטגוריה:שימור מזון
קטגוריה:שפים
קטגוריה:רומאים בתקופת הקיסרות
קטגוריה:נפטרים במאה ה-2
ניר יוגב

ניר יוגב (נולד בשנת 1977) הוא קצין בדרגת אלוף-משנה, המשמש כראש מפקדת קצין בטיחות ראשי ומבק"א יבשה.

==שירות צבאי==
עם גיוסו לצה"ל התנדב יוגב לצנחנים ושובץ בגדוד 101. הוא עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה, שימש מפקד מחלקה ולקח חלק בלחימה בדרום לבנון. בשנת 2000 מונה למפקד פלוגה בגדוד 890 בלחימה כנגד הטרור הפלסטיני באינתיפאדה השנייה. בשנים 2012–2016 פיקד על בית הספר לניוד מבצעי. בהמשך שימש כסגן מפקד חטיבת יהודה. ולאחר מכן מונה למפקד היחידה המטכ"לית לאבטחת בכירים. בשנת 2020 החליט הרמטכ"ל אביב כוכבי למנותו לראש מפקדת קצין בטיחות ראשי ומבק"א יבשה.
== קישורים חיצוניים ==
;מאמרים פרי עטו:
* 
* .
* .
== הערות שוליים ==

קטגוריה:אלופי-משנה בצה"ל
קטגוריה:ישראלים שנולדו ב-1977
אונבקאפ

אונבקאפ בע"מ (באנגלית: OwnBackup) היא חברה פרטית ישראלית העוסקת בשירותי גיבוי ושחזור בענן.

החברה הוקמה במרץ 2015 על ידי אריאל ברקמן (CTO), ערן כהן, סם גוטמן (מנכ"ל) ואורי ינקילב (מנהל שיווק). מטה החברה שוכן בניו ג'רזי ומרכז הפיתוח שלה שוכן בתל אביב. באוגוסט 2021 העסיקה החברה 120 עובדים בתל אביב, 200 בניו ג'רזי, 100 בלונדון, 20 בצרפת ו-20 בסידני.

בתחילת דרכה עסקה החברה שירותי גיבוי אוטומטי ושחזור לפי הצורך בפלטפורמת סיילספורס, וחברת סיילספורס אף נמנית עם המשקיעים בחברה מתחילת דרכה. בהמשך הורחבו שירותי החברה לפלטפורמות מחשוב ענן (מערכות SaaS) של AWS, Veeva ו-nCino. שירותים נוספים של החברה הם "ארגז חול", שמאפשר למשתמשים סביבה נפרדת למערכת המידע, לשם פיתוח, בדיקת שינויים והדרכה, וניהול ארכיון נתונים בהתאם לדרישות רגולציה. באוגוסט 2021 היו לחברה כ-4,000 לקוחות ברחבי העולם.
נכון ליולי 2023 לחברה היו כ 6000 לקוחות.

במאי 2019 גייסה החברה 23 מיליון דולר. ביולי 2020 גייסה החברה 50 מיליון דולר. בינואר 2021 גייסה החברה 167.5 מיליון דולר, לפי שווי של 1.4 מיליארד דולר, ובכך הפכה לחד-קרן. באוגוסט 2021 גייסה החברה 240 מיליון דולר, לפי שווי של 3.35 מיליארד דולר.

במאי 2021 רכשה את חברת Merlinx שבסיסה בתל אביב. ביוני 2021 רכשה החברה את חברת Nimmetry שבסיסה בקליפורניה ולה פעילות משמעותית בהודו. באוגוסט 2021 רכשה החברה את חברת RevCult שבסיסה בקליפורניה.

==קישורים חיצוניים==
* 

* 
* 

==הערות שוליים==

קטגוריה:חברות שירותי מחשוב ישראליות
קטגוריה:תל אביב-יפו: חברות
קטגוריה:חברות תוכנה ישראליות
קטגוריה:חברות חד קרן ישראליות
קטגוריה:ישראל: חברות שהוקמו ב-2015
למור ננסי שעיר אוזן

למור ננסי שעיר אוזן (שם מדעי: Allocebus trichotis) הוא מין יחיד בסוגו ממשפחת הלמורים הצמריים החי ביערות הגשם בצפון-מזרח מדגסקר. זהו אחד המינים הפחות נחקרים מבין הלמורים, כשהוא תואר ב-1875 בידי החוקר אלברט גונטר ושרידיו נמצאו בכמה מוזיאונים. הוא נחשב שנים למין שנכחד בטבע אך נמצאו מספר פרטים חיים שלו ב-1989. כיום הוא מצוי בסכנת הכחדה בטבע.

אורכו של הלמור 125 עד 145 מ"מ עם זנב שעיר באורך 150 עד 195 מ"מ ומשקלו מגיע ל-75 עד 98 גרם. הפרווה שעירה וצבעה אפור-חום עם חלקים כהים יותר לאורך עמוד השדרה. האוזניים של הלמור שעירות מאוד, מה שמאפיין אותו משאר בני משפחתו הדומים לו.

למור זה הוא פעיל לילה המחפש בין ענפי העצים חרקים שונים, צוף ומוהל שאותם הוא מקלט בלשונו הארוכה ביותר. בימים הלמורים נחים בחללי עצים, לעיתים בקבוצות קטנות ואף עם מיני למורים אחרים. הלמורים ממליטים עד 4 גורים בעונה הגמושה שבין נובמבר לדצמבר. הלמור יכול להיטרף בעיקר בידי טורפי מדגסקר כמו הפוסה ומיני ינשופיים.

הוא נפגע בטבע עקב כריתת יערות מסיבית וכן מציד בידי האדם ועקב בידוד האוכלוסיות.

==ראו גם==
* הפארק הלאומי מרוג'ג'י

==קישורים חיצוניים==

==הערות שוליים==

קטגוריה:טקסונים שתוארו בידי אלברט גינטר
קטגוריה:בעלי חיים שתוארו ב-1875
קטגוריה:למורים צמריים
קטגוריה:יונקים יחידים בסוגם
איילט טריפולי

איילט טריפולי (בטורקית עות'מאנית: ایالت طرابلس شام;<ref name="someprov"></ref> בערבית: طرابلس الشام) היה איילט של האימפריה העות'מאנית. הבירה הייתה בטריפולי. שטחו המדווח במאה ה-19 היה .<ref></ref>

האיילט נמתח לאורך החוף, מהגבולות הדרומיים של הרי נור בצפון, אל הנקיק של ג'וניה דרומה, אשר הפריד בינו לבין שטחה של סנג'ק צידון-ביירות.<ref name="Husayn2004"></ref>

יחד עם ערי החוף שכללו מוסלמים סונים ונוצרים מרונים, הערים לטקיה, ג'בלה, בניאס, טרטוס, טריפולי, בתרון וגבל, האיילט כללו את ואדי אל-נסארה (עמק הנוצרים), את הרי אנסריה, שיושבו על ידי העלווים, כמו גם מרחבי הצפון של רכס לבנון, שם רוב התושבים היו נוצרים מרונים.

== היסטוריה ==
השלטון העות'מאני באזור החל בשנת 1516,<ref name="otm-enc"></ref> אך האיילט לא הוקם עד 1579, אז הוקם מהמחוזות הצפון-מערביים של איילטים דמשק וחלב.<ref name="shiite"> By Stefan Winter</ref>

בתחילת הכיבוש העות'מאני בשנים 1516–1579, ענייני הסנג'ק היו תחת שליטה של אמירי אסאף הטורקמנים מ-Ghazir בקיסרואן. כאשר הוקם האיילט מחדש בשנת 1579, הועמדה משפחה חדשה של טורקמנים, הספאים, והם החזיקו בשלטון עד מותו של בן המשפחה, יוסוף, בשנת 1625.<ref name="Husayn2004" />

בשנים 1800–1808, 1810–1820 ו-1821–1835 מושל האיילט היה מוסטפא אגא ברבר.

== חטיבות מנהליות ==
האיילט כלל חמישה סנג'קים בין השנים 1700–1740 כדלקמן:
# סנג'ק טריפולי (טריפולי)
# סנג'ק חמה (חמה)
# סנג'ק חומס (חומס)
# סנג'ק סלמיה (סלמיה)
# סנג'ק ג'בלה ג'בלה)

== הערות שוליים ==

קטגוריה:האימפריה העות'מאנית: איילטים
קטגוריה:לבנון: היסטוריה
קטגוריה:סוריה: היסטוריה
קראטה במשחקים האולימפיים

170px
קראטה במשחקים האולימפיים נערכו לראשונה, ובפעם היחידה, במסגרת אולימפית באולימפיאדת טוקיו (2020).

קראטה במשחקים התקיימו בשתי קטגוריות: קומיטה וקאטה. בתחרות הקומיטה התחרו שישים מתחרים מרחבי העולם, לעומת עשרים בלבד שהתחרו בתחרות הקאטה. בשתי הקטגוריות התחרות קבוצות גברים וקבוצות נשים.

== היסטוריה ==
עוד בשנות ה-70 ניסה ז'אק דלקורט להביא להצבעות בוועד האולימפי את אישור משחקי הקראטה במשחקים האולימפיים. בשנת 2009, בהצבעה שערך הוועד האולימפי הבינלאומי, קראטה לא קיבל את הרוב הדרוש של שני שלישים על מנת להפוך את הענף לספורט אולימפי.

בחודש ספטמבר 2015 נכלל הקראטה ברשימת הענפים המועמדים להיחשב כספורט אולימפי יחד עם בייסבול, סופטבול, סקייטבורדינג, גלישת גלים, וטיפוס צוקים. באוגוסט 2016 הצביע הוועד האולימפי הבינלאומי בעד הכללת כל הענפים.

== מבנה התחרות ==
תחרות הקראטה האולימפית העמידה שמונה מדליות זהב: שש לתחרות הקומיטה (עם שלוש קטגוריות משקל לכל מין) ושתיים לתחרות הקאטה (אחת לכל מין).

== טבלת המדליות ==
=== אולימפיאדת טוקיו (2020) ===
{| class="wikitable"
!
!מדינה
! style="background:gold" |זהב
! style="background:silver" |כסף
! style="background:#cc9966" |ארד
!סך הכל
|-
|1
|
|1
|1
|1
|3
|-
|2
|
|1
|1
|0
|2
|-
| rowspan="2" |3
|
|1
|0
|1
|2
|-
|
|1
|0
|1
|2
|-
| rowspan="4" |4
|
|1
|0
|0
|1
|-
|
|1
|0
|0
|1
|-
|
|1
|0
|0
|1
|-
|
|1
|0
|0
|1
|-
|5
|
|0
|2
|0
|2
|-
|6
|
|0
|1
|3
|4
|-
| rowspan="2" |7
|
|0
|1
|1
|2
|-
|
|0
|1
|1
|2
|-
|8
|
|0
|1
|0
|1
|-
|9
|
|0
|0
|2
|2
|-
| rowspan="6" |10
|
|0
|0
|1
|1
|-
|
|0
|0
|1
|1
|-
|
|0
|0
|1
|1
|-
|
|0
|0
|1
|1
|-
|
|0
|0
|1
|1
|-
|
|0
|0
|1
|1
|}

== הערות שוליים ==

קטגוריה:ענפי ספורט במשחקים האולימפיים
קטגוריה:קראטה
איילט בצרה

איילט בצרה (בטורקית עות'מאנית: ایالت بصره)<ref name="someprov"></ref> היה איילט של האימפריה העות'מאנית. שטחו המדווח במאה ה-19 היה .<ref></ref>

== היסטוריה ==
לבצרה היה בעבר ממשלה תורשתית (מולקיאט), אך היא צומצמה לאיילט רגיל כאשר נכבשה על ידי הסולטאן מהמט הרביעי.<ref name="narratives"></ref> בשנת 1534, כאשר העות'מאנים כבשו את בגדאד, נכנע ראשיד אל-מוגאמיס, האמיר הבדואי ששלט אז בבצרה, לעות'מאנים.<ref name="otm-enc"></ref> בצרה הפכה למחוז עות'מאני בשנת 1538,<ref></ref> ומושל עות'מאני מונה עד 1546.<ref name="otm-enc" /> מאוחר יותר הוכפף האיילט לאיילט בגדאד בתקופת השושלת הממלוכית בעיראק, אולם הוא הופרד מבגדאד שוב בין השנים 1850–1862.<ref name="bbs"></ref>

== הערות שוליים ==

קטגוריה:האימפריה העות'מאנית: איילטים
קטגוריה:עיראק: היסטוריה
אשל פשטי

אשל פשטי הוא קצין צה"ל בדימוס בדרגת אלוף-משנה שכיהן כמפקד עוצבת עמוד האש.

==ביוגרפיה==
עם גיוסו לצבא שובץ פשטי בחיל התותחנים, סיים את מסלול ההכשרה ללוחמים, קורס קצינים ושימש כמפקד מחלקה. בהמשך מסלולו הצבאי שימש פשטי כמפקד סוללה. במלחמת לבנון הראשונה שימש כמפקד הסיוע החטיבתי של חטיבת גולני. בשנים 1985–1986 שימש כמפקד גדוד 405 ובשנים 1988–1989 על גדוד 404. לאחר מכן שימש כמפקד יחידת מיתר.בשנים 1992-1994 פיקד על עוצבת אשדות. בשנים 1994–1996 פיקד על עוצבת עמוד האש, ובשנים 1996–2000 שימש כראש מפקדת קצין בטיחות ראשי ומבק"א יבשה, והיה בין היתר חבר, בשנת 1997, בוועדת חקירה לבדיקת אסון השריפה בוואדי סלוקי, בו נהרגו חמישה מלוחמי חטיבת גולני ונפצעו חמישה נוספים.

== הערות שוליים ==

קטגוריה:מפקדי אגד ארטילרי 215
קטגוריה:מפקדי יחידת מיתר
קטגוריה:אלופי-משנה בצה"ל
קטגוריה:מפקדי עוצבת אשדות
קטגוריה:ישראלים שנולדו במאה ה-20
זיוה (מאכל)

זיוה היא מאכל מהמטבח הישראלי (בהשפעת המטבח התימני) העשוי מבצק עלים ועליו שומשום, הממולא בגבינה (לרוב בולגרית, פטה או קוטג') וזיתים<ref></ref>. היא מוגשת בבית ובמסעדות. את הזיוה מבשלים בסגנון דומה למלוואח התימני, אבל מרכיביה דומים יותר לבורקס, שניהם מאכלים נפוצים בישראל. בדרך כלל מגישים את הזיוה לצד רוטב חריף (זחוק), ביצים וסלט ירקות ישראלי.

המאכל הומצא ברשת המסעדות נרגילה על ידי זיוה טוויל, מלצרית ובת זוגו של הבעלים נרי אבנרי, שהחליט לקרוא למאכל על שמה<ref>, דקה 7:35</ref>.

== היסטוריה ==
הזיוה הומצאה בשנת 1989 על ידי זיוה טוויל ברשת המסעדות נרגילה.<ref></ref> אבנרי פתח את המסעדה הראשונה של נרגילה ב-1983, בפינת הרחובות בן-יהודה וז'בוטינסקי בתל אביב. אימו, שושנה סעדה, הייתה הטבחית הראשית במסעדה. במסעדה נמכרו מאכלים תימניים מסורתיים כמלאווח, ג'חנון ומרק רגל. בסוף שנות ה-80, אשתו של נרי, זיוה טוויל, הכינה מאכל מחודש, בצק עלים בצורת פרסה בציפוי שומשום ובמילוי גבינה וזיתים. נרי התלהב מהרעיון וקרא למאכל על שמה, ובאותו זמן גם התחילו למכור את מאכל הזיוה ברשת.

רשת המסעדות "נרגילה" לא החזיקה מעמד למרות הצלחתה.<ref name=":0" /> עם זאת, מאכל הזיוה תפס תאוצה מהר מאוד, וכאשר הרשת נסגרה, הזיוה הגיעה לרשתות ישראליות אחרות בווריאציות ובמחירים שונים וכיום מצויה מאוד. הזיוה בהמשך תפסה תאוצה מסוימת גם מחוץ למדינת ישראל, בארצות הברית ובאירופה.

== ראו גם ==
* מלוואח
* בורקס
* המטבח הישראלי

==הערות שוליים==

קטגוריה:מאכלי גבינה
קטגוריה:מאפים ישראליים
המפלגה הפשיסטית האלבנית

המפלגה הפשיסטית האלבנית (באלבנית: Partia Fashiste Shqiptare) הייתה מפלגה פשיסטית שפעלה במהלך מלחמת העולם השנייה, מ-1939 אז החלה הפלישה האיטלקית לאלבניה והוקמה אלבניה האיטלקית אך לאחר כניעת האיטלקים ונפילת המשטר הפשיסטי באיטליה בספטמבר 1943 ולאחר מכן, החל באלבניה כיבוש גרמני והמפלגה פורקה בפועל.

המפלגה הייתה שלוחה של המפלגה הפשיסטית האיטלקית, וחבריה נדרשו להישבע שבועת נאמנות למוסוליני. 

== היסטוריה ==
ב-25 במרץ 1939 הציב הדיקטטור האיטלקי, בניטו מוסוליני אולטימטום לזוגו הראשון, מלך אלבניה, שם דרש שאלבניה תהפוך למדינת חסות איטלקית או שיאבד את השלטון. כאשר זוגו סירב פלשו האיטלקים לאלבניה באפריל של אותה השנה והדיחו אותו מהשלטון, זמן קצר לאחר מכן זוגו ברח מהמדינה והאיטלקים הקימו מדינת בובות איטלקית - אלבניה האיטלקית.

ב-11 באפריל הורה שר החוץ האיטלקי, גליאצו צ'אנו, לקבוצה של אלבנים ידועים לבקש משלטונות איטליה הרשמיים רשות להקים את "המפלגה הפשיסטית האלבנית". בסוף אפריל אישרה ממשלת איטליה את הקמתה של המפלגה. ב־23 באפריל הגיע מזכיר המפלגה הפשיסטית האיטלקית, אקילה סטראצ'ה, מלווה בשתי ספינות מלחמה איטלקיות לאלבניה כדי להודיע רשמית על הקמת המפלגה שנוסדה ב-2 ביוני. עם זאת, היא לא אישרה את חוקת המפלגה עד 6 ביוני.

המפלגה הפשיסטית האיטלקית חוקקה חוקים שמנעו מיהודים להצטרף לשורות המפלגה ואף פעלו להדרת היהודים מלהיות אנשי חינוך ברחבי אלבניה הכבושה, כל האלבנים ששירתו את הכובשים האיטלקים נדרשו להצטרף אליה והיא הפכה למפלגה הפוליטית החוקית היחידה במדינה.

== קישורים חיצוניים ==
* 
* 
* 
* 
* 

== הערות שוליים ==

אלבנית
קטגוריה:אלבניה: מפלגות
קטגוריה:אלבניה במלחמת העולם השנייה
קטגוריה:מפלגות שהוקמו ב-1939
אנואר תוהאמי

אנואר מוחמד תוהאמי (בערבית: أنور محمد التهامي; נולד ב-15 בינואר 1995) הוא כדורגלן מרוקאי יליד ספרד, המשחק בעמדת הקשר בריאל ואיאדוליד ובנבחרת מרוקו.

==קריירה==
תוהאמי נולד בעיר סאוטה, מובלעת ספרדית בצפון אפריקה הממוקמת בקצה הצפוני של המגרב במרוקו לחוף הים התיכון ומצר גיברלטר.

הוא החל לשחק כדורגל באקדמיית הנוער של ריאל ואיאדוליד, ובגיל 17 החל לשחק בקבוצת המילואים של המועדון, ששיחקה באותו זמן בליגה הרביעית.

ב-15 באוקטובר 2014 ערך את הופעת הבכורה שלו בקבוצה הבכירה של המועדון, כשעלה כמחליף בדקה ה-77 במשחק גביע המלך נגד ז'ירונה, בו ניצחה קבוצתו בבית 2–0.<ref>[http://www.marca.com/2014/10/15/futbol/copa_rey/1413403761.html El Valladolid pasa de ronda con solvencia (Valladolid goes through with soundness)]; Marca, 15 October 2014</ref> את הופעת הבכורה שלו בליגה עשה ב-1 במאי 2016, כשעלה כמחליף בתיקו 1–1 עם דפורטיבו לוגו.<ref>[http://www.marca.com/futbol/segunda-division/2016/05/01/57263f9d468aebad0e8b464f.html Reparto de puntos 'in extremis' (Share of points 'in extremis')]; Marca, 1 May 2016</ref>

בעונת 2017/2018 הפך לשחקן הרכב, וסייע לקבוצה לעלות ללה ליגה.<ref>[https://as.com/futbol/2017/11/10/segunda/1510310654_491021.html Anuar amplía su compromiso con el Pucela hasta 2020 (Anuar renews his link with Pucela until 2020)]; Diario AS, 10 November 2017</ref> את הופעת הבכורה שלו בלה ליגה עשה תוהאמי ב-17 באוגוסט 2018, בתיקו 0–0 עם ז'ירונה.<ref></ref>

ב-13 בינואר 2020 הושאל לחצי עונה לפנאתינאיקוס,<ref></ref> ובספטמבר 2020 הושאל לעונה אחת לאפואל ניקוסיה מליגת העל הקפריסאית.<ref></ref>

===קריירת נבחרות===
תוהאמי נולד בספרד, אך הוריו הם ממוצא מרוקאי, והוא בחר לייצג את נבחרת מרוקו. הוא ערך את הופעת הבכורה שלו בנבחרת הבוגרת ב-6 בספטמבר 2019, בתיקו 1–1 במשחק ידידות עם .<ref></ref>

==קישורים חיצוניים==

==הערות שוליים==

קטגוריה:כדורגלנים מרוקאים
קטגוריה:כדורגלנים ספרדים
קטגוריה:קשרי כדורגל מרוקאים
קטגוריה:קשרי כדורגל ספרדים
קטגוריה:סאוטה: כדורגלנים
קטגוריה:כדורגלני ריאל ואיאדוליד
קטגוריה:כדורגלני פנאתינאיקוס
קטגוריה:כדורגלני אפואל ניקוסיה
קטגוריה:כדורגלני נבחרת מרוקו
קטגוריה:מרוקאים שנולדו ב-1995
קטגוריה:ספרדים שנולדו ב-1995
חוק הגיוס הלאומי

חבורת נשים בונות מטוס יפני, 1944
חוק הגיוס הלאומי נחקק בהוראתו של ראש ממשלת יפן, פומימרו קונואה בפרלמנט היפני. החוק נועד לחזק את כלכלת האימפריה היפנית במהלך מלחמת סין–יפן השנייה.

לחוק הגיוס הלאומי היו חמישים סעיפים, שקבעו את השליטה הממשלתית בארגונים אזרחיים (כולל איגודי עובדים), הלאמת התעשייה האסטרטגית, פיקוח מחירים, קיצוב והלאמת כל כלי התקשורת ביפן<ref>Pauer, Japan's War Economy, pp.13</ref>. החוקים נתנו לממשלה את הסמכות להשתמש בתקציבים ללא הגבלה כדי לסבסד את המלחמה ולפצות את היצרנים על הפסדים שנגרמו כתוצאה מגיוס המפעלים והעובדים בזמן המלחמה. בשמונה עשר מתוך חמישים סעיפי החוק עונשים על המפרים אותו. חוז זה היה בסיס להקשחת צנזורה באימפריה היפנית.

== היסטוריה ==
החוק נקבע כלא חוקתי שהוצג לדיון בינואר 1938, אך התקבל בסופו של יום לאחר לחצים כבדים מהצבא היפני הקיסרי והוא נכנס לתוקף כבר במאי 1938. החוק בוטל בדצמבר 1950 על המפקד העליון של כוחות הברית ששלט ביפן לאחר כניעת האימפריה היפנית.

פקודת השירות הלאומי הייתה חוק משלים שהוציא ראש הממשלה קונואה אישר, החוק הסמיך את הממשלה לגייס כל עובד (אזרח) כדי להבטיח אספקה מספקת של עובדים בתעשיית נשק אסטרטגית, למעט מקרים חריגים שמשוחררים בשל לקות פיזית או נפשית.

התוכנית יצא לפועל בניצוחו של משרד הרווחה היפני ובשיאה גויסו כ-1,600,000 גברים ונשים. הפקודה הוחלפה על ידי חוק הניוד של שירות העבודה הלאומי במרץ 1945, אך גם הוא בוטל בדצמבר 1945 על ידי המפקד העליון של כוחות הברית לאחר שהאימפריה היפנית נכנעה לבעלות הברית.

== הערות שוליים ==

קטגוריה:האימפריה היפנית: פוליטיקה
קטגוריה:יפן במלחמת העולם השנייה
תמצית קנאביס

מוצר שכותרתו "תמצית שמן קנאביס"
תמצית קנאביס במיכל בגודל שפתון
תמצית קנאביס או רכז קנאביס (נקרא גם תרכיז מריחואנה או תמצית מריחואנה) הוא מסה מרוכזת של טטרהידרוקנבינול (THC) ו/או קנאבידיול (CBD). תרכיזי קנאביס מכילים רמות THC גבוהות במיוחד והם עד פי ארבעה חזקים יותר בתכולת THC בהשוואה למריחואנה בדרגה גבוהה שבדרך כלל כוללת כ-20% THC. עד 2017, על פי הדיווחים, תרכיז מזוקק כלל תכולת THC של 99.58%.

ממיסים נדיפים כגון אתנול, בוטאן, פרופאן והקסאן משמשים לעיתים קרובות להכנת תמציות, מה שמוביל לסכנות אש והתפוצצות בסביבות בלתי מבוקרות. מיצוי נוזלים סופר-קריטי באמצעות פחמן דו-חמצני מקל על חששות מאש ופיצוץ ומביא למוצר באיכות גבוהה.

תרכיזים המיוצרים על פי חוק למכירה קמעונאית במדינות חוקיות ארוזים לעיתים קרובות במיכלים קטנים.

== בקולורדו ==
בקולורדו, האגף לאכיפת מריחואנה (MED) מסדיר כמעט כל היבט של תהליך זרע הקנביס למכירה. ישנן תקנות כבדות על הכלים המחזיקים את התרכיז: הכלים חייבים להיות נעולים בפני ילדים, אטומים, ועליהם להכיל טקסט משפטי רב המזהיר את הצרכן מפני סיכוני הצריכה.

== רשימת תרכיזים ==
סוגים נפוצים של תרכיז קנאביס:<ref>https://www.westword.com/marijuana/concentrate-heres-the-difference-between-shatter-budder-crumble-and-more-8437217</ref><ref>https://coloradocannabistours.com/guides/concentrates-oil-wax-dabs/</ref>
* שמן אתרי של פרחי קנאביס
* קוויאר (סלעי ירח) - תרמילי קנאביס שטבלו בתוכם או רוססו בשמן חשיש, ולאחר מכן הפכו לגבישי קנאביס.<ref></ref>
* פירורי קנאביס
* גבישי קנאביס
* תַזקִיק
* ניפוי יבש
* תרכיז קנאביס המיוצר באופן מסורתי על ידי ייבוש צמח הקנאביס והכפת החומר הצמחי הנקבי המיובש על סדרת מסכים ולאחר מכן ניפוי, איסוף ולחיצה של החלקיקים.
* בועת חשיש - חשיש מטוהר במים
* ג'אראס

== קישורים חיצוניים ==

* 
* 
* 

== הערות שוליים ==

קטגוריה:קנאביס
הממשלה הדמוקרטית של אלבניה

הממשלה הדמוקרטית של אלבניה הייתה ממשלה זמנית שהוקמה באלבניה עם שחרורה מהכיבוש הגרמני והתקיימה עד לשנת 1946.

== היסטוריה ==
הממשלה הדמוקרטית של אלבניה הוקמה ב-20 באוקטובר 1944 על ידי תנועת השחרור הלאומית, כאשר ההתנגדות הפרטיזנית האלבנית בשנים 1940–1944 הסתיימה. ממשלה זמנית קיבלה את השלטון לאחר שחרור המדינה מהכוחות הגרמניים ב-28 בנובמבר. ראש הממשלה הזמני שלה היה המזכיר הכללי אנוור הוג'ה מהמפלגה הקומוניסטית של אלבניה. הממשלה הזמנית הייתה אמורה להתקיים עד לקיום הבחירות ולכינוס אספה מכוננת.

בראשות הממשלה הובילה תנועת השחרור הלאומית, אשר בתורה נשלטה על ידי המפלגה הקומוניסטית. מלכתחילה, הממשלה הדמוקרטית הייתה מדינה קומוניסטית. היא רדפה את המפלגה הלאומנית באלי קומבטאר, משימה שהוקלה מעט על ידי שיתוף הפעולה שלהם עם הנאצים. המלך זוג הראשון הורחק למעשה; הממשלה הדמוקרטית מנעה ממנו לחזור למדינה. ה-LNÇ יצר במהירות יחסים קרובים עם מדינות קומוניסטיות אחרות.

הבחירות התקיימו ב-2 בדצמבר 1945. בשלב זה, LNÇ הפך לחזית הדמוקרטית של אלבניה, שהייתה הארגון היחיד שהתמודד בבחירות. ב-10 בינואר 1946 הוכרזה הרפובליקה העממית של אלבניה.<ref></ref><ref></ref><ref></ref>

== הערות שוליים ==

קטגוריה:אלבניה במלחמת העולם השנייה
קטגוריה:אלבניה: היסטוריה
נחל חדב

נחל חדב הוא נחל אכזב קצר הזורם מרמת חדב, לכיוון מעלה המישר, ומשם הוא ממשיך לנחל מישר.

==תוואי הנחל==
תחילתו של נחל חדב בהר עריף. מההר הוא ממשיך מעל סלע הגיר הקשה של רכס עריף. שמו של קטע זה של הנחל הוא רמת חדב. הנחל ממשיך לכיוון מעלה המישר ולצידו המערבי. ממקום זה הוא יורד במדרגה טקטונית לכיוון מעלה מישר, בקרבת קו צינור אילת-אשקלון עד למרגלותיו של מעלה מישר. צפונית לגבעת אגודל, בצפון המישר, ממשיך הנחל לכיוון מזרח וזורם בעמק רחב ידיים לאורך 5 ק"מ לערך, עד שהוא נפגש עם נחל מישר. דרך עפר בחלקו האחרון מובילה לנחל נקרות. לאורך הנחל מספר גבים ומפלים המלאים בעונה.

==הצומח והחי==
הצמחייה האופיינית לנחל היא מדברית. באזור ניתן לראות עצי שיטה. בין היתר נראה חרדון צב במקום.

==קישורים חיצוניים==
* גיא שחר, 

==הערות שוליים==

קטגוריה:הנגב: נחלים
קטגוריה:הערבה: שמורות טבע
צ'ארלס ובסטר הות'ורן

צ'ארלס ובסטר הות'ורן (באנגלית:Charles Webster Hawthorne; 8 בינואר 1872 – 29 בנובמבר 1930) היה צייר דיוקן וז'אנר אמריקאי ומורה ידוע שהקים את בית הספר לאמנות קייפ קוד בשנת 1899.

== ביוגרפיה ==
הוא נולד בלודי, אילינוי, אך הוריו חזרו למיין, שבה נולד אביו של צ'ארלס. בגיל 18 הוא נסע לניו יורק, עבד כנער משרדים במפעל ויטראז' ולמד בלילה בבית ספר לאמנות עם הארי סידונס מובריי וויליאם מריט צ'ייס. כמו כן למד באקדמיה הלאומית לעיצוב ובליגת הסטודנטים לאמנות.

לאחר מכן נסע לאירופה ולמד בהולנד ובאיטליה. 

בשנת 1908 נבחר לאקדמיה הלאומית לעיצוב כחבר עמית והפך לאקדמאי מלא בשנת 1911.

הות'ורן הכריז כי ההשפעה הדומיננטית ביותר בקריירה שלו היא של ויליאם מריט צ'ייס, איתו עבד גם כתלמיד וגם כעוזר. 

שניהם היו מורים מוכשרים מטבע הדברים וציירים פיגורטיביים שנמשכו לצבע עשיר של ציורי שמן. צ'ייס העביר את מסורת בית הספר לאמנות במינכן בנושא הצבע, והות'ורן למד ממנו כל מה שיכול היה.

במהלך לימודיו בהולנד כעוזרו של צ'ייס, הות'ורן החליט לפתוח בית ספר לאמנות.

את חורפיו בילה בפריז ובניו יורק, ואילו בתקופת הקיץ שהה בפרובינסטאון שבמסצ'וסטס, מקום בו הקים את בית הספר שלו. בנוסף להקמת בית הספר לאמנות של קייפ קוד, הות'ורן היה גם חבר מייסד באגודת האמנות של פרובינסטאון שהוקמה בשנת 1914.

בית הספר לאמנות בקייפ קוד היה בית הספר הקיץ הראשון שלימד ציור דמויות בחוץ, וגדל לאחד מבתי הספר לאמנות המובילים במדינה. במשך שלושים שנה של ניהול על ידי הות'ורן, משך בית הספר כמה ממדריכי האומנות והתלמידים המוכשרים ביותר בארץ, כולל ג'ון נובל, ריצ'רד מילר ומקס בוהם. בבית הספר שלו הציג הות'ורן ביקורת שבועית והעביר שיחות לימודיות, הנחה את תלמידיו וחינך לאידיאלים אך מעולם לא כפה את הטכניקה או את השיטה שלו.

בין הסטודנטים שלו היו נורמן רוקוול, ויליאם הנרי ג'ונסון וברטה נויס, דמות חשובה בעולם האמנות של וושינגטון הבירה.

== גלריה ==
<gallery mode="packed" heights="180">
File:Charles-webster-hawthorne-lady-in-red.jpg

File:Brooklyn Museum - The Red Bow - Charles W. Hawthorne - overall.jpg

File:Green Sky Landscape Charles Webster Hawthorne.jpeg

File:El aprendiz - Charles Webster Hawthorne.jpg

File:Charles W. Hawthorne - Fisher Children.jpg

File:Charles Webster Hawthorne (American Painter, 1872-1930) Sewing.jpg

File:Hawthorne Woman sewing.jpg

File:Charles W. Hawthorne - The Bridge at Provincetown.jpg
</gallery>
== קישורים חיצוניים ==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1872
קטגוריה:אמריקאים שנפטרו ב-1930
גרינאו שבאלמטל

גרינאו שבאלמטל (בבווארית: Grünau im Almtal) הוא כפר במחוז גמונדן במדינת אוסטריה עילית שבאוסטריה.

==גאוגרפיה==
גרינאו נמצא בתוך עמק המוקף ברכס הרים עם נהר האלם העובר ברחבי העמק.

==ספורט==
בגרינאו יש מסורת כדורגל מקומית חזקה, ועל כך יש להם קבוצה משלהם: UFC Drack Bau Grünau. משחקי הבית מתקיימים באצטדיון הכדורגל המקומי: Sportplatz Union Grünau.

==גלריית תמונות== 
<gallery>
Grünau im Almtal - Kirche.JPG|כנסיית הקהילה בכפר והאזור מסביב
</gallery>

==קישורים חיצוניים==

* 

קטגוריה:אוסטריה עילית: יישובים
קרחון פאבלאק

קרחון פאבלאק (באנגלית: Pavlak Glacier) הוא קרחון ברכס המלכה אליזבת, חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה.

הקרחון מנקז את מזרח הרכס.

הקרחון זורם לכיוון מזרח, ונשפך אל קרחון לורי, בסמוך מדרום להר פרדוהל.

גובהו של הקרחון 1,196 מטרים מעל פני הים.

== היסטוריה ==
=== גילוי ומיפוי הקרחון ===

הקרחון מופה לראשונה על ידי הסקר הגאולוגי של ארצות הברית, בהתבסס על סקרי טלורומטר, ועל תצלומי אוויר שצולמו על ידי צי ארצות הברית בין השנים 1960 – 1962.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים.

הקרחון נקרא על שמו של תומאס ל. פאבלאק (Thomas L. Pavlak), מהתוכנית האנטארקטית של ארצות הברית, שהיה גאולוג בתחנת הקוטב הדרומי בעונת המחקר (הקיץ האנטארקטי) 1962 – 1963.

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:11466 קרחון פאבלאק] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20045 קרחון פאבלאק] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=129924 קרחון פאבלאק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=10980&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון פאבלאק] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6622992.html קרחון פאבלאק] באתר mindat
* [https://geographic.org/geographic_names/antname.php?uni=11466&fid=antgeo_118 תצלום לוויין של אזור קרחון פאבלאק]
* [http://distancebetween.info/pavlak_glacier מחשבון מרחקים - המרחק מקרחון פאבלאק לאתרים סמוכים]
* [https://www.meteoblue.com/en/weather/current/pavlak-glacier_antarctica_6622992 מזג אוויר נוכחי עדכני עבור קרחון פאבלאק]
** [https://www.meteoblue.com/en/weather/14-days/pavlak-glacier_antarctica_6622992 תחזית מזג אוויר עדכנית ארוכת טווח עבור קרחון פאבלאק]
** [https://www.meteoblue.com/en/weather/historyclimate/weatherarchive/pavlak-glacier_antarctica_6622992 נתוני מזג אוויר היסטוריים עבור קרחון פאבלאק]
** [https://www.meteoblue.com/en/weather/archive/yearcomparison/pavlak-glacier_antarctica_6622992 סטטיסטיקות מזג אוויר עבור קרחון פאבלאק]

== הערות שוליים ==

פאבלאק
פאבלאק
שארנשטיין

שארנשטיין (בבווארית: Scharnstein) היא עיירה במחוז גמונדן שבמדינת אוסטריה עילית באוסטריה.

==גאוגרפיה==
העיירה שארנשטיין שוכנת בלב עמק אלם. כ-55% מאדמות העיירה מיוערים, ו-36% הם אדמות חקלאיות.

==גלריית תמונות== 
<gallery>
Scharnstein 20200222.jpg|העיירה במבט מלמעלה
</gallery>

==קישורים חיצוניים==

* 

קטגוריה:אוסטריה עילית: יישובים
פטנבאך

פטנבאך (בבווארית: Pettenbach) היא עיירה במחוז קירכדורף אן דר קרמס שבמדינת אוסטריה עילית באוסטריה.

==גאוגרפיה==
העיירה פטנבאך שוכנת בטראונוירטל. כ-16% מאדמות העיירה מיוערים, ו-74% הם אדמות חקלאיות.

==דמוגרפיה==

==גלריית תמונות== 
<gallery>
Pettenbach Schmiedtaverne.JPG|מבט צדדי על אחד מבתי העיירה המרכזיים
</gallery>

==קישורים חיצוניים==

* 

קטגוריה:אוסטריה עילית: יישובים
אעצם

אעצם (בערבית: الأعسم; תעתיק מדויק: אל-אעסם) הוא כפר בלתי מוכר<ref></ref> הקרוי על שם השבט הבדואי שחי בו, במחוז הדרום בנפת באר שבע. על פי מפקד אוכלוסין בשבטים בדואים שהתבצע בשנת 2019, בשבט מתגוררים כ-10,400 תושבים, רובם המוחלט הם צעירים בגילי 1 עד 18.

בשבט קיימים שני בתי ספר, "אעצם ב'" ו"אלמסתקבל".

== הערות שוליים ==

קטגוריה:כפרים בדואים לא מוכרים בנגב
שטיינרקירכן על הטראון

שטיינרקירכן על הטראון (בבווארית: Steinerkirchen an der Traun) היא עיירה במחוז ולס שבמדינת אוסטריה עילית באוסטריה.

==אוכלוסייה==
{| class="wikitable"
! שנה
! אוכלוסייה
|-
|1991
|2,068
|-
|2001
|2,149	
|-
|2007
|2,355	
|-
|}

==גלריית תמונות== 
<gallery>
Pettenbach Schmiedtaverne.JPG|מבט צדדי על אחד מבתי העיירה המרכזיים
</gallery>

==קישורים חיצוניים==

* 

קטגוריה:אוסטריה עילית: יישובים
סן פדרו דה מקוריס

סן פדרו דה מקוריס (בספרדית: San Pedro de Macorís) היא בירת מחוז סן פדרו דה מקוריס ברפובליקה הדומיניקנית. העיר היא אחת מעשר הערים הגדולות במדינה, ומונה כ-217,000 תושבים, כולל המטרופולין שלה. היא ניחנה באקלים סוואנה טרופי.

==היסטוריה==
העיר הוקמה בשנת 1822 בשוליו המערביים של נהר איגואמו, כתוצאה מגדילת ההגירה מהחלק המזרחי של סנטו דומינגו. בשנת 1840 החלו המתיישבים להגר גם לשוליו המזרחיים של הנהר, והעיר הפכה לאחת הערים היצרניות ביותר של הרפובליקה הדומיניקנית. האוכלוסייה גדלה בהדרגה, והתמסרה בעיקר לייצור מזון.

בשנת 1858 היא קיבלה את שמה הנוכחי, סן פדרו דה מקוריס. בסוף המאה ה-19 הוצפה העיר בפליטים קובניים שנמלטו מאימת מלחמת העצמאות הקובנית, שהביאו איתם את הידע לגידול קני סוכר, והפכו את הגידול לענף החקלאות המרכזי באזור. המחסור בסוכר העצים במלחמת העולם הראשונה, וסן פדרו משכה גל של אנשי עסקים אירופאיים. הפריחה הכלכלית הביאה לגיוס של המוני עובדים אפרו-קריבים מאיי האנטילים הקטנים, שעם השנים הפכו לרוב בקרב תושבי העיר.

==ספורט==
סן פדרו ידועה כמקום הולדתם של שחקני בייסבול רבים, כשבה נולדו כ-100 שחקני MLB, והעיר מוכרת גם בשם "The Cradle of Shortstops".

כשהובאו מהגרים כעובדי קבלן למטעי סוכר במזרח הקריביים, הם הביאו את תחרויות הקריקט. הם הקימו קבוצות ושיחקו אחד נגד השני. הבעלים והמנהלים של רבים ממטעי הסוכר היו אמריקאים, והם שילמו כסף לשחקני קבוצות הקריקט כדי שישחקו בייסבול במקום קריקט. גם בניית אקדמיית הבייסבול של שחקן הבייסבול ויק פאואר תרמה להפיכת העיר למעצמת בייסבול.<ref></ref>

==תחבורה==
את העיר משרת נמל התעופה קואבה לאס מרבייאס.

==קישורים חיצוניים==

* 

==הערות שוליים==

קטגוריה:הרפובליקה הדומיניקנית: ערים
קטגוריה:יישובים שהוקמו ב-1822
באד ויימסבאך-ניידהארטינג

באד ויימסבאך-ניידהארטינג (בבווארית: Bad Wimsbach-Neydharting) היא עיירה ומקום מרפא במחוז ולס שבמדינת אוסטריה עילית באוסטריה.

==אוכלוסייה==
{| class="wikitable"
! שנה
! אוכלוסייה
|-
|1991
|2,300	
|-
|2001
|2,360	
|-
|}

==עיירות תאומות==
לבאד ויימסבאך-ניידהארטינג עיר תאומה אחת:
* 

==גלריית תמונות== 
<gallery>
Bad Wimsbach-Neydharting Feuerwehrhaus Bergham-Kösslwang-3836.jpg|תחנת כיבוי מקומית
</gallery>

==קישורים חיצוניים==

* 

==הערות שוליים==

קטגוריה:אוסטריה עילית: יישובים
קטגוריה:מקומות מרפא
New Deli

ניו דלי (או בשמה המסחרי New Deli) היא רשת מזון מהיר ישראלית המציעה מבחר גדול של כריכים.

== פעילות ==
הרשת הוקמה בינואר 2004. הסניף הראשון הוקם ברחוב הלל בירושלים. הרשת זכתה לפופולריות ושנתיים לאחר מכן פתחה סניף גם במושבה הגרמנית בירושלים, ונפתחו סניפים נוספים במקומות שונים בארץ. בשנת 2017, פתחה ניו דלי לראשונה סניף בצפון הארץ.

נכון לשנת 2021 מונה הרשת 35 סניפים בפריסה ארצית. סניפי הרשת פועלים בזכיינות.

== קישורים חיצוניים ==

* 

== הערות שוליים ==

קטגוריה:רשתות מזון מהיר ישראליות
למור ננסי

למור ננסי (שם מדעי: Cheirogaleus) הוא סוג ממשפחת הלמורים הצמריים שבעל-משפחת הלמורים החי ביערות מדגסקר.
== מאפיינים ==
למורים אלה למרות שמם מעט יותר גדולים מבני הסוג למור עכברי, בו המינים הקטנים ביותר בסדרת הפרימטים, אך עדיין מגיעים רק לאורך 19 עד 27 ס"מ עם זנב באורך 16 עד 17 ס"מ. הם בעלי אוזניים רחבות ופנים קצרות אך בעלות חוטם מחודד. הם שוכני עצים בעלי טפרים חדים לאחיזה חזקה בזלזלים וענפים קטנים ובעלי זנב שעיר ושמן בו הם מאחסנים מזון. 

אלו מינים פעילי לילה החיים בין העצים הסבוכים ביערות גשם, יערות יבשים ובשיחיות סמוכים לחופי מדגסקר כשהם נמנעים מירידה לקרקע לרוב. בשעות היום הם נחים יחדיו בחללי עצים בבדידות או בקבוצות קטנות אך הם פועלים ביום לבדם.

==מינים==
* Cheirogaleus andysabini
* Cheirogaleus crossleyi
* Cheirogaleus grovesi
* Cheirogaleus lavasoensis
* Cheirogaleus major
* Cheirogaleus medius
* Cheirogaleus minusculus
* Cheirogaleus shethi
* Cheirogaleus sibreei

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אטיין ז'ופרואה סנט-אילר
קטגוריה:בעלי חיים שתוארו ב-1812
קטגוריה:למורים צמריים
למור פאנר

למור פאנר (שם מדעי: Phaner) הוא סוג ממשפחת הלמורים הצמריים החי ביערות מדגסקר. סוג זה תואר למדע ב-1839 בידי ג'ון אדוארד גריי, כשבעבר שויך לסוגים למור ננסי או למור עכברי ואף לסוג למור ספורט ששייך למשפחה עצמאית.

==תיאור==
בני הסוג הם למורים קטנים בגודלם המאופיינים ב"מסיכת פסים" כהה בין עיניהם בדומה למסיכת ראקון ופס עבה כהה על גבם כשהפרווה צמרית בצבע חום בהיר או חום-אפרפר. אורכם מגיע ל-23 עד 27 ס"מ עם זנב באורך 31 עד 40 ס"מ. משקלם הממוצע הוא 350 עד 500 גרם, מה שהופך אותם לבין הגדולים שבמיני הלמורים הצמריים. חלק מהמינים מסוגלים לזנק עם שרירי רגליהם וזנבם לאורך של 3 עד 4 מטרים מעץ לעץ.

הלמורים חיים לאורך מדגסקר במגוון סוגי יערות אך הם מצויים בסכנה עקב בירוא יערות והצטמצמות האוכלוסייה. הלמורים ניזונים בעיקר מלשד עצים ומצוף של מספר עצי פרי וגם מחרקים שונים כמו עשים. בעונה היבשה הם טריטוריאליים מאוד אך כשיש מספיק מזון הם חולקים את השטח עם למורים אחרים.

==מינים==
*למור פאנר מסואלה (Phaner furcifer)
* Phaner pallescens
* Phaner parienti
* Phaner electromontis

==קישורים חיצוניים==

קטגוריה:טקסונים שתוארו בידי ג'ון אדוארד גריי
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1839
קטגוריה:למורים צמריים
גילי רגב

גילי רגב יוחאי (נולדה ב-14 בדצמבר 1964) היא רופאה ישראלית, מומחית לרפואה פנימית ומחלות זיהומיות ומנהלת היחידה למניעה ובקרת זיהומים בבית החולים שיבא - תל השומר.

==ביוגרפיה==
נולדה בברקלי, בארצות הברית. אביה השלים דוקטורט בכלכלה באוניברסיטת ברקלי באותה עת, ואמה הייתה יועצת חינוכית. בגיל שנתיים שבו לישראל לרמת אביב. כאשר למדה בכיתה ג' שבו לארצות הברית לשלוש שנים. בהיותה בכיתה ה' חזרו לישראל, התמקמו בעומר.

בצעירותה הייתה בתנועת הצופים, שימשה כמדריכה ורשג"דית. עשתה שנת שירות בגרעין רעים בתל מונד. לאחר מכן, שירתה בצה"ל ביחידת עילית של חיל המודיעין. אחרי שחרורה החלה בלימודי רפואה באוניברסיטת בן-גוריון בנגב, באר שבע. בשנה הרביעית ללימודים עשתה הפסקה לצורך מחקר בנוירוביולוגיה במכון ויצמן, רחובות, משם עברה לסטאז' במרכז הרפואי "שיבא" תל השומר ונישאה למיכאל יוחאי.

לפני ההתמחות הספיקה לקחת חלק במאבק במחלת הדבר בהודו והפכה לרופאת מטיילים. טסה עם משפחתה לאוניברסיטת הרווארד בבוסטון, כעמיתת מחקר עסקה במחקר עמידות חיידקים לאנטיביוטיקה "היו לי שם ארבע שנים של חוויות מקצועיות וצמיחה".

לאחר שובה ארצה, נתבקשה פרופ רגב להקים בשנת 2017 יחידה למניעת זיהומים, תחת פרופ גליה רהב בבית החולים "שיבא" תל השומר. במהלך מגפת הקורונה בישראל בחנה את השפעת החיסון נגד COVID-19 על רמות הנוגדנים והקשר בין נתון זה לסיכון להידבק והסיכון למחלה קשה. נכללת בין 50 הנשים שנבחרו כמשפיעות לשנת 2022, בחסות עיתון "גלובס". חשיפתה לתקשורת בימי המגפה הביאה איתה קטעים פחות נעימים, כמו התקפות ואיומים מצד מתנגדי חיסונים. בעיקר, הכעיסוה קבוצת רופאים שדיברה נגד החיסונים.

ב-2022 הייתה פרופ' רגב בצוות שאחראי להקמת מכון לחקר פנדמיות בבית החולים "שיבא", כדי להתכונן למגפות עתידיות.

==חיים אישיים==
לפרופ' רגב יש שלושה בנים מנישואיה למיכאל יוחאי, אליו הייתה נשואה עד 2020. באחד הראיונות סיפרה כי נישואיה התפרקו סביב הקורונה.

ביום העצמאות של שנת 2020 הדליקה משואה בטקס הדלקת משואות אלטרנטיבי<ref>יוטיוב, [https://www.youtube.com/watch?v=4XLDm6j69eM טקס הדלקת משואות אלטרנטיבי], 28 באפריל 2020</ref>.

==קישורים חיצוניים==

* 
* גלי וינרב, [https://www.globes.co.il/news/sparticle.aspx?did=1001406221 החוקרת שכל העולם עוקב אחרי ממצאיה], גלובס, 31 במרץ 2022

==הערות שוליים==

קטגוריה:סגל המרכז הרפואי ע"ש חיים שיבא - תל השומר
קטגוריה:רופאות ישראליות למחלות זיהומיות
קטגוריה:רופאים ישראלים למחלות זיהומיות
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:בוגרות תנועת הצופים בישראל
קטגוריה:בוגרי תיכון מקיף ד' (באר שבע)
קטגוריה:בעלות תואר דוקטור לרפואה מאוניברסיטת בן-גוריון בנגב
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:ישראליות שנולדו ב-1964
קטגוריה:ישראלים שנולדו ב-1964
למור עכברי גדול

למור עכברי גדול (שם מדעי: Mirza) הוא סוג ממשפחת הלמורים הצמריים המכיל 2 מינים והוא הסוג בעל המינים הגדולים ביותר במשפחתו. כמו שאר הלמורים הסוג אנדמי למדגסקר, במזרח מדגסקר. הוא תואר ב-1870 בידי ג'ון אדוארד גריי.

==תיאור==
סוג זה מכיל את המינים הגדולים ביותר במשפחה והם מגיעים עד למשקל 300 גרם ולאורך של 300 מ"מ. הם בעלי פנים דמויות-עכבר עם חוטם מחודד, אוזניים גדולות ועיניים גדולות המותאמות לתנאי חשיכה. הפרווה אפורה בהירה עם בטן לבנה והזנב ארוך ושרירי.

מינים אלה הם פעילי לילה הנחים על ענפים וחללי עצים במשך היום ויוצאים בלילות לחפש פירות, צוף, חרקים ואף חולייתנים קטנים. הם מתקשרים בקולות מהדהדים ביער אך גם משתמשים בסימנים כימיים הנוצרים בשתן, רוק ובבלוטות ריחניות. הם מתרבים פעם בשנה לאחר היריון של 90 יום שבסופם נולדים 2 צעירים. טורפיהם כוללים את הפוסה, נמייה צרת-פסים, עקב מדגסקר וינשוף מדגסקר (Asio madagascariensis).

שני המינים מצויים בסכנת הכחדה ומוגנים בחוק לפי אמנת וושינגטון.

==מינים==
*למור עכברי גדול דרומי (Mirza coquereli)
*למור עכברי גדול צפוני (Mirza zaza)

מין נוסף התגלה ב-1980 בידי איאן טאטרסול אך הוא לא אושר.

==קישורים חיצוניים==

קטגוריה:בעלי חיים שתוארו ב-1870
קטגוריה:למורים צמריים
קטגוריה:טקסונים שתוארו בידי ג'ון אדוארד גריי
האגודה למדע בטיפול באוטיזם

האגודה למדע בטיפול באוטיזם (בקיצור: ASAT; באנגלית: Association for Science in Autism Treatment) הוא מוסד ללא מטרות רווח, אשר נוסד בשנת 1998, ומשרדיו ממקומים בהובוקן שבניו ג'רזי.<ref></ref> חברי וועדת הייעוץ של הארגון כוללים את אריק פומבון ואת סטפן ברט . טריסטאם סמית' היה אחד מחברי הדירקטוריון לפני מותו באוגוסט 2018.<ref></ref> דו"ח של האגודה לניתוח התנהגות הבינלאומי הזכיר את אתר ASAT כמשאב שימושי להורים לילדים עם אוטיזם,<ref></ref> וגם אוניברסיטת צפון טקסס ובית הספר לרפואה של אוניברסיטת מישיגן הזכירו את הארגון באתרם.<ref></ref><ref></ref>

== השקפות ==
ASAT הזהירה מפני טיפול כילציה כטיפול באוטיזם, וציינה כי דווח כי שני ילדים מתו כתוצאה מטיפול זה, והגיעה למסקנה כי "אין מספיק ראיות מדעיות זמינות בשלב זה כדי לתמוך בטיפול כילצה כטיפול באוטיזם, ויש פוטנציאל לתופעות לוואי שליליות."<ref></ref> טיפולים שלדעתם אינם מוכחים, ולא מוכחים לטיפול באוטיזם, כוללים הומאופתיה<ref></ref> וטיפול בעזרת בעלי חיים.<ref></ref> מחקר שפורסם הקשור למאות טיפולי האוטיזם ניתן למצוא ב[https://asatonline.org/for-parents/learn-more-about-specific-treatments/treatments-in-alphabetical-order/ אתר ASAT].

== ביקורת ==
ASAT זכתה לביקורת בשנת 1999 על ידי ברנרד רימלנד, שטען כי ניתוח התנהגות יישומי אינו יעיל כפי שטוענים ב-ASAT וכינה את עמדתם בנוגע לטיפולים באוטיזם "לא הגיונית ולא נגדית."<ref></ref> ASAT הגיבה וטענה כי בשנים האחרונות סקירת מחקר אוטיזם בינלאומית, שם פרסם רימלנד את מאמרו, הציג "דפוס עקבי של קידום מוקדם וחסר ביקורת של" פריצות דרך "בטיפול בהיעדר תמיכה מחקר מהימנה". נכון לעכשיו, ניתוח התנהגות יישומי הוא הטיפול המקובל ביותר בחברה המדעית.<ref></ref>

== הערות שוליים ==

קטגוריה:ארצות הברית: ארגוני בריאות ורפואה
קטגוריה:הקשת האוטיסטית: ארגונים
קירכהאם (אוסטריה)

קירכהאם (בבווארית: Kirchham) היא עיירה במחוז גמונדן שבמדינת אוסטריה עילית באוסטריה.
==גאוגרפיה==
העיירה קירכהאם שוכנת בטראונוירטל למרגלות מורדות הרי האלפים בכניסה לזאלצקמרגוט. כ-40% מאדמות העיירה מיוערים, ו-53% הם אדמות חקלאיות.

==גלריית תמונות== 
<gallery>
StH Traunseebahn Ausweiche Eisengattern.JPG|תחנת הרכבת המקומית
</gallery>
==קישורים חיצוניים==

* 

קטגוריה:אוסטריה עילית: יישובים
גשוואנדט

גשוואנדט (בבווארית: Gschwandt) היא עיירה במחוז גמונדן שבמדינת אוסטריה עילית באוסטריה.

==גאוגרפיה==
העיירה גשוואנדט שוכנת באזור הררי עם נוף אל העיר טראונשטיין. כ-40% מאדמות העיירה מיוערים, ו-53% הם אדמות חקלאיות.

==גלריית תמונות==
<gallery>
Gschwandt bei Gmunden - Ortszentrum.JPG|מרכז גשוואנדט
Gschwandt - Kirche.JPG|הכנסייה המקומית
</gallery>

==קישורים חיצוניים==

* 

קטגוריה:אוסטריה עילית: יישובים